গ্লুকোজ
গ্লূকোজ একটি মিষ্টি স্বাদযুক্ত দানাদার বা স্ফটিকাকার পদার্থ।। জলে দানায়িত করলে গ্লূকোজের প্রতি অণুতে একটি করে জলের অণু থাকে এবং এই জলযুক্ত গ্লূকোজের গলনাঙ্ক ৮৬° সেলসিয়াস । অনার্দ্র গ্লূকোজের গলনাঙ্ক ১৪৬° সে.। এটি জলে অত্যন্ত দ্রবণীয়। অ্যালকোহলে সামান্য দ্রবণীয়, ইথারে অদ্রবণীয়। এটি চিনির চেয়ে কম মিষ্ট। গ্লূকোজের অণুতে একটি –CHO মূলক এবং ৫টি OH থাকায় এটি অ্যালডিহাইড ও অ্যালকোহল উভয়ের মতো আচরণ করে।
পরিতৃপ্তি
মানুষের অন্ত্রে অবস্থিত বেশ কিছু হরমোন বা অন্তঃক্ষরিত পদার্থ পরিতৃপ্তি অর্জনে গুরুত্বপূর্ণ ভূমিকা রাখে। কোলেসিস্টোকিনিন, গ্লুকাগন-সদৃশ পেপটাইড-১, অক্সিটোমডুলিন ও পেপটাইড ওয়াই ওয়াই (Peptide YY) নামক হরমোনগুলি ক্ষুধা কমিয়ে দেয়, পরিতৃপ্তি বৃদ্ধি করে এবং পাকস্থলী ও অন্ত্রে খাবারের প্রবাহ ধীর করে দেয়। গ্লুকাগন পরিতৃপ্তি বৃদ্ধি করে। স্নেহকোষগুলি থেকে নিঃসৃত লেপটিনের পরিমাণ রক্তপ্রবাহে বৃদ্ধি পেলে মস্তিষ্কের হাইপোথ্যালামাসে লেপটিন গ্রাহকগুলি সক্রিয় হয় এবং খাদ্যগ্রহণের পরিমাণ কমে যায়। অন্যদিকে মস্তিষ্কের সেরাটোনিন হরমোন চিনি-জাতীয় খাবার খাওয়ার পর মাথাকে শান্ত করে।